laion/Wikipedia-Exotic huggingface dataset:
אסכולת שיקגו (אדריכלות)

אסכולת שיקגו היא סגנון אדריכלי שהיה נפוץ בעיר שיקגו עם תחילת המאה ה-20 שהושפע מבית הספר לאדריכלות בעיר. הסגנון היה ניכר בגורדי שחקים שנבנו בעיר שהיו גורדי השחקים הראשונים בעולם והגבוהים ביותר בעולם עד תקופה זו. לסגנון אדריכלי זה הייתה השפעה רבה על התפתחות האדריכלות בארצות הברית וכן על האדריכלות המודרנית שהתפתחה באירופה ובשאר העולם. עיקר התפתחות הסגנון החלה בזכות התפתחויות טכנולוגיות של אותה תקופה ובעיקר השימוש בפלדה לבניין. ניתן לומר כי אדריכלות זו התפתחה בעיקר בזכות ההתפתחות העצומה של תעשיית הפלדה בארצות הברית בשיא המהפכה התעשייתית. הבניינים נבנו על בסיס שלד פלדה ומילויו בלבנים, לרוב מסוג טרה קוטה. השימוש בשלד פלדה איפשר ליצור חלונות גדולים בחזית. בדומה לתנועה המודרניסטית באירופה, דגלה גם אסכולת שיקגו בביטול העיטוריות באדריכלות. לעומת האדריכלות המודרנית באירופה, אדריכלי אסכולת שיקגו לא ביטלו את העיטוריות לחלוטין אלא רק עידנו אותה מעט והמשיכו, אם כי במידה מועטה, את הסגנון הנאו-קלאסי שרווח בארצות הברית של המאה ה-19. הבניינים של אסכולת שיקגו שאבו השראה מהאדריכלות הקלאסית שהשתמשה בסדרים קלאסיים שהגדירו בין השאר את חלוקת חזית המבנה לשכבות, או לפחות את חלוקת השכבות של כל סוג של עמוד. דבר זה בא לידי ביטוי בקומת הקרקע (ששימשה לרוב לחנויות) כבסיס העמוד, קומות האמצע שהדגישו את הקווים האנכיים כמו החריצים בעמודים הקלאסיים והקומות העליונות שייצגו את כותרת העמוד. רוב הבניינים גם הסתיימו בקרניז ססגוני בדומה לקרניז שהופיע מעל הארכיטרב הקלאסי. אופי העיטורים, אפילו שהיו פשטניים ומינימליסטיים באופן יחסי, הזכיר את סגנון העיטורים הקלאסי. "חלון שיקגו" הוא פרט פיתוח של אסכולת שיקגו. זהו חלון המחולק ל-3 חלקים כאשר החלק המרכזי הוא פאנל זכוכית גדול יותר. מאפיין חשוב בסוג זה של חלונות הוא הגריד הסדור שעל פיהם הם מסודרים התואם את גאומטריית החזית כולה. בניין לייטר הראשון - 1879 בניין מונטאוק - 1882–1883 בניין ביטוח הבית - 1885 בניין רוקרי - 1886 בניין אודיטוריום - 1889 בניין לייטר השני - 1891 בניין לודינגטון - 1891–1892 בניין מונדנוק - 1891–1893 בניין רילאיינס - 1890–1895 בניין מארקט (שיקגו) - 1895 בניין פישר - 1895–1896 בנייני גייג' גרופ - 1898 מרכז סאליבן - 1899 בניין הייוורת' - 1904 בניין שיקגו - 1904–1905 בניין ברוקס - 1910 לואיס סאליבן דנקמר אדלר דניאל ברנהם ויליאם הולאבירד ויליאם לה ברון ג'ני מרטין רוש ג'ון רוט האדריכל פרנק לויד רייט צמח מתוך אסכולה זו אך עד מהרה פיתח את סגנונו האישי הנבדל ממנה. אדריכלות בארצות הברית אדריכלות מודרנית Condit, Carl W., The Chicago School of Architecture: A History of Commercial and Public Building in the Chicago Area, 1875–1925, University of Chicago Press; Revised ed., 1998. מסת"ב 978-0226114552 Leslie, Thomas, Chicago Skyscrapers, 1871–1934, University of Illinois Press, 2013. מסת"ב  978-0252037542 מדיה וקבצים בנושא אסכולת שיקגו בוויקישיתוף אסכולת שיקגו, באתר אנציקלופדיה בריטניקה (באנגלית)
נמל אום קאסר

נמל אום קאסר הוא נמל המים העמוקים היחידי בעיראק, ונמצא בשטחה של העיר אום קאסר. הנמל הוא השני בעיראק בגודל ובסחורות הנשלחות אליו, לאחר נמל בצרה. הוא חשוב מבחינה אסטרטגית, וממוקם בקצה המערבי של חצי האי אל-פאו, היכן שנתיב המים שט אל-ערב נכנס למפרץ הפרסי. הנמל מופרד מגבול כווית בכניסה קטנה, והוא חלק מדרך המשי הימית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא נמל אום קאסר בוויקישיתוף Baghdad’s new route to Europe, MEED, ‏5 במאי 2010 (באנגלית) ערך זה הוא קצרמר בנושא עיראק. אתם מוזמנים לתרום לוויקיפדיה ולהרחיב אותו.
טקס פרס אמי הבין-לאומי ה-49

טקס פרס אמי הבין־לאומי ה־49 (באנגלית: 49th International Emmy Awards) התקיים ב-22 בנובמבר 2021 במלון קאסה צ'יפריאני בעיר ניו יורק, לשם הכרה במצוינוּת בתוכניות טלוויזיה זרות שהופקו ושודרו מחוץ לארצות הברית, ובתוכנית פריים-טיים אמריקאית שאינה בשפה האנגלית בין התאריכים 1 בינואר 2020 ו-31 בדצמבר 2020. המועמדים לפרס הוכרזו ב-23 בספטמבר 2021. את הטקס הנחתה איבון אורג'י, עם המנחים ונסה ויליאמס, מת'וד מן, ג'ושוע ג'קסון, בריאן קוקס, פייפר פראבו, דניאלה מונה טרויט, צ'יקה אוקונקוו, איידן קווין, בריאן ד'ארסי ג'יימס, אמרוד טוביה, לוצ'יאנו האק, פליפ סנטה, הנינג באום ואנג'ליקה. כוכב ה-NBA לשעבר, דירק נוביצקי, העניק את הפרס הבינלאומי לניהול לתומס בלוט, מנכ"ל השידור הציבורי הגרמני ZDF. התחרות על פרס אמי הבינלאומי ה-49 נפתחה לכל הקטגוריות ב-9 בדצמבר 2020 ונסגרה ב-17 בפברואר 2021. המועמדים לפרס אמי הבינלאומי ה-49 הוכרזו ב-23 בספטמבר 2021 על ידי האקדמיה הבינלאומית לאמנויות ומדעי הטלוויזיה (IATAS). המועמדים לטקס הגיעו מהמדינות: ארגנטינה, ארצות הברית, בלגיה, ברזיל, הודו, הממלכה המאוחדת, הולנד, יפן, ישראל, לבנון, מצרים, מקסיקו, נורווגיה, סין, סינגפור, ספרד, פורטוגל, ניו זילנד, צ'ילה, צרפת, קולומביה, קוריאה הדרומית, קנדה ותאילנד. האקדמיה הבינלאומית העניקה גם פרס מיוחד. תומאס בלוט, מנהל ערוץ הטלוויזיה ZDF, קיבל את פרס הניהול. טקס פרס אמי הבינלאומי ה-49 שודר בשידור חי באתר האינטרנט של האקדמיה הבינלאומית (iemmy.tv) החל מהשעה 19:00 שעון ארצות הברית המזרחית (GMT−05:00). "2021 RULES & REGULATIONS All Categories (International programs)" (PDF). International Academy of Television Arts & Sciences. United States. נבדק ב-23 בספטמבר 2021. {{cite web}}: (עזרה) "Event - 49th International Emmy Awards". International Academy of Television Arts & Sciences. United States. נבדק ב-10 ביוני 2021. {{cite web}}: (עזרה) Lodderhose, Diana (23 בספטמבר 2021). "International Emmy Awards Nominations: 'Call My Agent' & David Tennant Among Those Up For Prizes". Deadline. נבדק ב-23 בספטמבר 2021. {{cite web}}: (עזרה) Song, Katie (11 בנובמבר 2021). "Yvonne Orji to Host the 2021 International Emmy Awards". Variety. נבדק ב-11 בנובמבר 2021. {{cite web}}: (עזרה) "The 49th International Emmy® Awards Competition will opens". International Academy of Television Arts & Sciences. United States. נבדק ב-10 ביוני 2021. {{cite web}}: (עזרה) Roxborough, Scott (11 בנובמבר 2021). "The 49th International Emmy® Awards Competition will opens". The Hollywood Reporter. United States. נבדק ב-11 בנובמבר 2021. {{cite web}}: (עזרה) Chaudhury, Shreshtha (19 בנובמבר 2021). "49th International Emmy Awards: When And Where To Watch The Award Ceremony". FilmiBeat. India. נבדק ב-19 בנובמבר 2021. {{cite web}}: (עזרה)
נקאליפיתקוס

נקאליפיתקוס (שם מדעי: Nakalipithecus), הוא סוג נכחד של קוף אדם ממשפחת ההומינידיים, אשר התקיים באפריקה במשך המיוקן שלפני 9 מיליון שנה מזמננו. הוא התגלה בממצאי מאובנים בקניה בשנת 2007 ונקרא בידי החוקר היפני יוקטה קונימטשו (Yutaka Kunimatsu) על שם תצורות Nakali, בהם התגלה שנתיים לפני כן בידי צוות חוקרים יפנים וקנייתים ואלה הועברו אל המוזיאון הלאומי של קניה (National Museums of Kenya). משמעות שמו הוא: "קוף האדם מנקאלי". הסוג מכיל מין יחיד - Nakalipithecus nakayamai, הקרוי לכבוד הגאולוג היפני קצוהירו נאקאיאמה. פרימט זה ידוע ממספר מאובנים של שיניים טוחנות, שיניים נוספות ממספר סוגים בעלות כיסוי אמייל חזק ועצמות לסת עליונה שבורה. אלה דמו במראם לשיני הומיניד קדום הדומה מעט לגורילה ואולי לאורנגאוטן. היה זה אחד מראשוני ההומינידיים דמויי-האדם שהתקיימו מהמיוקן. פרימט זה היה אולי קרוב לסוג כורורפיתקוס (בעבר נחשב למין בסוג זה) ולראשוני הגורילות, אך הוא התקיים באזורים יבשים יותר ובחורשים חמימים לאורך קניה. ממדיו היו דומים לזה של גורילה מודרנית והוא הותאם לאכילת צמחייה נוקשה וזרעים. מדיה וקבצים בנושא נקאליפיתקוס בוויקישיתוף נקאליפיתקוס, באתר GBIF (באנגלית) Kunimatsu, Y.; Nakatsukasa, M.; Sawada, Y.; Sakai, T. (2007). "A new Late Miocene great ape from Kenya and its implications for the origins of African great apes and humans". Proceedings of the National Academy of Sciences. 104 (49): 19220–19225. Bibcode:2007PNAS..10419220K. doi:10.1073/pnas.0706190104. PMC 2148271. PMID 18024593.
דגל אוסטרליה המערבית

דגל אוסטרליה המערבית (באנגלית: Flag of Western Australia) הוא דגל מדינת אוסטרליה המערבית שבאוסטרליה. הדגל הנוכחי אומץ על ידי ממשלת המדינה בשנת 1953. הדגל הוא נס כחול בריטי שבמרכזו עיגול זהוב ועליו ברבור שחור. הברבור פונה לכיוון נס הדגל. הברבור השחור הוא סמל המדינה עוד מהתקופה הקולוניאלית. תצפית האירופית הראשונה שאושרה על החוף המערבי של אוסטרליה נעשתה על ידי חברת הודו המזרחית ההולנדית בראשית שנות ה-1600.  במהלך משלחת בינואר 1697 וילם דה פלאמינג ציין שראה ברבורים שחורים רבים שפך הנהר .   הברבור השחור הפך במהרה לסמל הלא רשמי של הטריטוריה.  למשל, הוא תואר על שטרות השטרות שלו, שהחלו להסתובב מספר שנים לאחר הקמת המושבה.  הציפור הוצגה גם ב "גרביין נהר הברבורים ", העיתון הראשון של היישוב, וכן בסוגיית הבכורה של כתב העת הממשלתי המערבי באוסטרליה . שני אלה הודפסו לראשונה בשנת 1836.  לאחר מכן הוצג על גבי בולי הדואר הראשונים שהוציאה המושבה בשנת 1854. ב-1870 3 בינואר, פרדריק וולד, מושל מערב אוסטרליה, העלה תכנון מוצע של התג המתאר ברבור שחור על רקע צהוב.  נימוקו לעיצוב זה היה כי המושבה "בתחילתה נקראה בדרך כלל התיישבות נהר הברבורים, והברבור השחור מיוצג על חותמו, ותמיד נחשב כתג המיוחד שלו, או הכרתו. ".  העיצוב אושר רשמית במשלוח הנושא את התאריך 27 דגלה הראשון של המדינה אומץ בשנת 1870 והוא כמעט זהה לדגל בצורתו הנוכחית למעט כיוון פניו של הברבור, שהיה בעבר לכיוון השני. כיוון הברבור שונה בהתאם לכללי עיצוב הדגלים (וקסילולוגיה) המורים שפני בעל חיים על דגל צריכים לפנות לכיוון נס הדגל (כדי שכאשר הדגל יונף יפנו בעלי החיים למניף הדגל) הנושא הובא בפני הפרלמנט של מערב אוסטרליה וכיוונו של הברבור תוקן ב-3 בנובמבר 1953. דגל אוסטרליה סמל אוסטרליה המערבית דגלי אוסטרליה מדיה וקבצים בנושא דגל אוסטרליה המערבית בוויקישיתוף אוסטרליה המערבית, באתר דגלי העולם (באנגלית) אוסטרליה המערבית באתר Ausflag (באנגלית) דגל אוסטרליה המערבית, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא אוסטרליה. אתם מוזמנים לתרום לוויקיפדיה ולהרחיב אותו.
רכפתן מדברי

רִכְפְּתָן מדברי (שם מדעי: Ochradenus baccatus) הוא שיח רב שנתי ממשפחת הרכפתיים. גובהו 50–150 ס"מ, גבעוליו ישרים וזקופים. העלים איזמלניים, צומחים עם לבלוב השיח באביב, ונושרים בקיץ עם התעצות הענפים. הפריחה בחורף, עד תחילת הקיץ. התפרחת ארוכה, צומחת בראשי הענפים. הפרחים חד-מיניים, קטנים, צבעם ירוק-צהוב. בדרך כלל הרכפתן דו-ביתי, אך יש גם פרטים חד-ביתיים. הפרחים צופניים; הצוף הולך ומתרכז לאורך היום, עם התאדות המים שבו, ובהתאם מושך מאביקים שונים אל הפרחים. בבוקר, כשהצוף נוזלי, באות אל הפרח דבורים; לפני הצהריים, כשהצוף משחתי, באים זבובים; אחר-הצהריים, כשהצוף משחתי, באות צרעות. הפרי הוא ענבה לבנה, קוטרה כ-6 מ"מ, טעמה מתוק. הזרעים מופצים על ידי ציפורים האוכלות את הפירות. הפירות ראויים למאכל אדם. משרעת התפוצה סודנית. בארץ נפוץ בנחלי מדבר יהודה, בבקעת ים המלח, בערבה ובנגב הדרומי. צומח בעיקר בקניונים מצוקיים, בעיקר במפנים דרומיים העשירים יותר באור שמש. בצמח הרכפתן נמצאו מטבוליטים שניוניים מסוג גלוקוזינולטים. בפירות הרכפתן נמצא מידור מוחלט בין גלוקוזינולטים הנמצאים אך ורק בציפה והאנזים, מירוזינאז, האחראי לפירוקם, שנמצא אך ורק בזרעים. המפגש בין הגלוקוזינולטים והמירוזינאז יוצר תוצרי פירוק רעילים ובכך מונע המידור מבעלי חיים שונים לצרוך את זרעי הרכפתן בזמן אכילת הפרי. יתרה מכך, נמצא כי גם מכרסמים שזרעים הם חלק חשוב מהדיאטה שלהם (לדוגמה קוצן מצוי) נמנעים מאכילת הזרעים בזמן אכילת פירות הרכפתן.עם זאת, הקוצן הזהוב אוכל את הפרי בשלמותו, ציפה וזרעים גם יחד. מדיה וקבצים בנושא רכפתן מדברי בוויקישיתוף רכפתן מדברי, באתר NCBI (באנגלית) רכפתן מדברי, בבסיס הנתונים ARKive (באנגלית) רכפתן מדברי, באתר האנציקלופדיה של החיים (באנגלית) רכפתן מדברי, באתר צמח השדה רכפתן מדברי, באתר צמחיית ישראל וסביבתה רכפתן מדברי, באתר Tropicos (באנגלית) רכפתן מדברי, באתר GBIF (באנגלית) רכפתן מדברי, באתר The Plant List (באנגלית) רכפתן מדברי, באתר IPNI (באנגלית) רכפתן מדברי, באתר למטייל מיכל סמוני-בלנק, לירוק את זה הלאה, באתר ynet, 26 בספטמבר 2012 רחלי ווקס, פרוטקציה מן הצומח, באתר זווית: סוכנות ידיעות למדע ולסביבה, 18 ביוני 2023 Fruit chemistry alters animal behavior, בביצוע מיכל סמוני-בלנק, כתבה באתר יוטיוב Samuni-Blank, M; Izhaki, I; Dearing, MD; Gerchman, Y; Trabelcy, B; Lotan, A; Karasov, WH; Arad, Z (2012). Intraspecific directed deterrence by the mustard oil bomb in a desert plant. Current Biology. 22:1-3. Samuni Blank, M; Arad, Z; Dearing, MD; Gerchman, Y; Karasov, WH; Izhaki, I (2013). "Friend or foe? Disparate plant–animal interactions of two congeneric rodents". Evolutionary Ecology. doi:10.1007/s10682-013-9655-x.
פרוסיה הדרומית

פרוסיה הדרומית (בגרמנית: Südpreußen; בפולנית: Prusy Południowe) הייתה פרובינציה של ממלכת פרוסיה מ-1793 עד 1807. פרוסיה הדרומית נוצרה מתוך טריטוריה שסופחה בחלוקתה השנייה של פולין וב-1793 כללה: מחוזות פוזנן, קאליש וגניזנו של פולין גדול; מחוזות שייראדז ולגניצה; מחוז קויאוויה בז'שץ' וארץ דובז'ין; חלקים סמוכים של המחוזות המזוביים פלוק ורווה. בירת המחוז הייתה פוזנן (1793–1795) תחילה, לאחר מכן ורשה (1795–1806), שנוספה ב-1795 לאחר החלוקה השלישית, אך היא נוהלה למעשה על ידי הדירקטוריון הכללי ("General-Direktorium") בברלין. פרוסיה הדרומית גבלה במחוז הברנדנבורגי נוימרק במערב ובמחוז נצה הפרוסי בצפון. לאחר החלוקה השלישית הועברו אדמות דובז'ין ופלוק צפונית מזרחית לנהר הוויסלה לפרוסיה המזרחית החדשה, בעוד שפרוסיה הדרומית זכתה לאזור ורשה של מחוז מזוביה לשעבר. בדרום מזרח סימן נהר פיליצה את הגבול עם שטחי פולין קטן שב-1795 הפכו לחלק מגליציה החדשה האוסטרית. בדרום-מערב היא גבלה במחוז שלזיה הפרוסית ובשלזיה החדשה, פרובינציה קטנה יותר הכוללת את דוכסות סיווייז' לשעבר, אשר נוהלה מפרוסיה הדרומית. כמה מהקולוניסטים הגרמנים שהוזמנו להתיישב באחוזות האצילים של המחוז נודעו בשם "Hauländer", בעוד שאחרים שהתיישבו על אדמות הכתר המלכותי היו ידועים בשם "Kolonisten". המונח Hauländer הוא שיבוש גרמני של ההולנדר המקורי שניהל משא ומתן על תנאים מיוחדים של שלטון דמוקרטי עבור ההתנחלויות שלהם, שזכו לכינוי הולנדרי. גרמנים רבים עדיין חיו תחת סגנון שולזנדורף של שלטון הכפר ולכן לא היו Hauländer. המחוז הלא מפותח נוהל כשהרווח הפיסקאלי היה יעד עיקרי. שר המחוז הראשון אוטו פון ווס אמר כי "דרום פרוסיה לא נקנתה במחיר גבוה מדי: זה לא צריך להיות נטל על מחוזות אחרים, זה צריך אפילו להועיל להם ולמדינה הפרוסית" כך, תוך כדי עיסוק בגרמניזציה של הפולנים במהלך החלוקות, המדינה הפרוסית הוציאה יותר הכנסות ממה שהוציאה מהפרובינציה וגבתה מכסים על סחורות מהמחוז, מה שהרתיע מאוד את התפתחותה התעשייתית. בעקבות ניצחונו של נפוליאון בונפרטה במלחמת הקואליציה הרביעית והתקוממות פולנית, שטחה של פרוסיה הדרומית הפך לחלק מדוכסות ורשה, מדינת חסות צרפתית, על פי הסכמי טילזיט משנת 1807. לאחר קונגרס וינה בשנת 1815, היא חולקה בין הדוכסות הגדולה של פוזן הפרוסית ופולין הקונגרסאית, שהייתה חלק מהאימפריה הרוסית. רישומי הדירקטוריון הכללי העוסקים בהיסטוריה ובאילן היוחסין של החלק הפרוסי של פולין נלקחו מהארכיון הפרוסי על ידי נפוליאון בונפרטה זמן קצר לאחר 1806 והועברו לוורשה. בשנת 1806 מנה המחוז 1,503,508 תושבים. Denkschrift über die Verwaltung Südpreussens während der ersten Amtsperiode des Ministers von Voss, September 1794, in Ingeburg Bussenius, ed., Urkunden und Alten zur Geschichte der preussischen Verwaltung in Sudpreussen und Neuostpreussen 1793-1806(Frankfurt a.M., 1961), document 13. Hagen, William W. “The Partitions of Poland and the Crisis of the Old Regime in Prussia 1772-1806.” Central European History 9, no. 2 (1976): 115–28. http://www.jstor.org/stable/4545765.
דריק ואן אורדן

דריק פרנסיס ואן אורדן (באנגלית: Derrick Francis Van Orden; נולד ב-15 בספטמבר 1969) הוא פוליטיקאי, שחקן ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת ויסקונסין. ואן אורדן, חבר המפלגה הרפובליקנית, היה בעבר לוחם ביחידת אריות הים של פיקוד הלוחמה המיוחדת של צי ארצות הברית. ואן אורדן נולד במינסוטה. בשנים 1988–2014 שירת ביחידת אריות הים המשתייכת לפיקוד הלוחמה המיוחדת של צי ארצות הברית. טרם כניסתו לפוליטיקה הופיע ואן אורדן בסרטי קולנוע אחדים, בהם "אקט של גבורה", "לשרוד בטבע", ו"לרוץ עם השטן". בבחירות 2020 התמודד ואן אורדן אל בית הנבחרים של ארצות הברית במחוז הקונגרס השלישי של ויסקונסין. בבחירות המקדימות של המפלגה הרפובליקנית גבר על ג'סי אבן עם 65.9% מהקולות, אך בבחירות הכלליות הפסיד לחבר הקונגרס המכהן רון קיינד. במהלך ההסתערות על הקפיטול בינואר 2021, נכח ואן אורדן באירועים האלימים שפקדו את הקפיטול. ב-27 באוגוסט 2021 נעצר ואן אורדן בנמל התעופה מזרח איווה שבסידר רפידס לאחר שניסה לשאת אקדח דרוך מתוצרת זיג זאואר דרך מחסום ביטחוני. תחילה כפר באישומיו וטען לחפותו, אך לאחר מכן ויתר על זכויותיו והודה באשמה. בית משפט הטיל על ואן אורדן תשלומי קנסות וחייב אותו להשתתף בתוכנית לבטיחות בנשק. נגזרה עליו שנת מאסר על-תנאי ב-28 בדצמבר 2021. בבחירות 2022 שוב הועמד בידי המפלגה הרפובליקנית לייצג את מחוז הקונגרס השלישי של ויסקונסין. בבחירות הכלליות ניצח את מועמד המפלגה הדמוקרטית בראד פאף והביא את המושב לשליטה רפובליקנית לראשונה מאז 1994. הוא הושבע לתפקידו בראשית ינואר 2023, עם התכנסות הקונגרס ה-118 של ארצות הברית. מדיה וקבצים בנושא דריק ואן אורדן בוויקישיתוף אתר האינטרנט הרשמי של דריק ואן אורדן בבית הנבחרים האמריקאי (באנגלית) דריק ואן אורדן, ברשת החברתית פייסבוק דריק ואן אורדן, ברשת החברתית אקס (טוויטר) דריק ואן אורדן, ברשת החברתית אינסטגרם דריק ואן אורדן, ברשת החברתית LinkedIn דריק ואן אורדן, סרטונים בערוץ היוטיוב דריק ואן אורדן, באתר המדריך הביוגרפי של הקונגרס של ארצות הברית (באנגלית) דריק ואן אורדן, במסד הנתונים הקולנועיים IMDb (באנגלית) "Act of Valor (2012)", במסד הנתונים הקולנועיים IMDb (באנגלית) "Surviving the Wild (2018)", במסד הנתונים הקולנועיים IMDb (באנגלית) "Running with the Devil (2019)", במסד הנתונים הקולנועיים IMDb (באנגלית) מולי בק, Ron Kind defeats Derrick Van Orden in Wisconsin's 3rd Congressional District race, באתר Milwaukee Journal Sentinel‏, 4 בנובמבר 2020 (באנגלית) אנדרו סולנדר, Jan. 6-linked candidate secures GOP nomination for Wisconsin House seat, באתר אקסיוס, 10 באוגוסט 2022 (באנגלית) פטריק מרלי, Congressional candidate Derrick Van Orden fined for having a loaded gun in an airport. He calls the incident a mistake., באתר Milwaukee Journal Sentinel‏, 9 במאי 2022 (באנגלית) אוליביה הרקן, GOP congressional candidate Derrick Van Orden fined for having loaded gun in Iowa airport, באתר La Crosse Tribune‏, 9 במאי 2022 (באנגלית)
דרך אמונה (פירושונים)

האם התכוונתם ל... דרך אמונה (סיגט) – ביאור על התורה מאת מנחם מנדל שטרן בן שמואל מסיגט דרך אמונה (ביבגי) – להרב הפילוסוף אברהם בן ביבגי/ביבאש הספרדי מאראגון דרך אמונה (גבאי) – להרב מאיר ן' גבאי, ספר בקבלה, בעל המחבר ספר "עבודת הקדש". דרך אמונה (הנזיר) – ביאור על אמונות ודעות לרס"ג מאת הרב הנזיר דרך אמונה – ספר על סדר זרעים מאת הרב חיים קניבסקי
גוטו (פירושונים)

האם התכוונתם ל... גוטו – עיר במחוז נגסאקי ביפן Car2Go – חברה ישראלית להשכרת רכב לזמן קצר. שמה הרשמי הוא "גוטו בע"מ" (GoTo) פקודת goto – פקודה בשפות תכנות, חלק מקבוצת הפקודות העוסקות בבקרת זרימה של תוכנית המחשב אישים אריטומו גוטו – אדמירל משנה יפני במלחמת העולם השנייה הירוקי גוטו – מתאבק יפני מידורי גוטו – כנרת יפנית, מוכרת בשם הבמה מידורי פאולינה גוטו – שחקנית, זמרת ומנחת טלוויזיה מקסיקנית
יואב שמחי

יואב שמחי (נולד ב-16 בפברואר 1964) הוא יושב הראש של הסתדרות העובדים הלאומית החל מ־2007. יואב שמחי נולד בשנת 1964, וגדל במושב גבעת יערים. למד בתיכון מקצועי והשתחרר מצה"ל בדרגת סגן. בגמר השירות הצבאי הכיר את אשתו והתגורר כשלוש שנים בארצות הברית. לאחר חזרתם לישראל, החל לעבוד בקופת חולים לאומית ופעל בארגון העובדים שלה. בשנים 1994–2003 ניהל פרויקטים בקופת חולים לאומית. ב־2003–2005 היה יו"ר ועד העובדים של קופת חולים לאומית במחוז ירושלים, וב־2005–2007 היה יו"ר ועד העובדים של מוסדות הסתדרות העובדים הלאומית. בעת כהונתו כיו"ר ועד ארגון עובדי קופת חולים לאומית, התמודד בבחירות מול מנכ"ל הסתדרות העובדים הלאומית, ונבחר ב-23 בפברואר 2007 לראשות הסתדרות העובדים הלאומית. בשנת 2014 נבחר לקדנציה שנייה. בספטמבר 2022 נבחר שמחי לקדנציה שלישית. כשנכנס לתפקידו כיו"ר הסתדרות העובדים הלאומית, הארגון היה על סף פשיטת רגל, עם כ־17 אלף חברים. להבראת הארגון, גיבש שמחי מחדש את החזון והאסטרטגיה של הארגון, והותוו מדיניות ושיטות ניהול. נבנתה תוכנית לפיתוח הארגון. הוקמו מערכים לטיפול בזכויות עובדי קבלן ועובדים זרים. ב־2022 הארגון מנה למעלה מ־150,000 חברים. הסתדרות העובדים הלאומית הקימה את מרכז "גאות" לטיפול ומניעת הטרדות מיניות ובריונות ניהולית במקומות עבודה. כמו כן, בשנת 2012, אוחדה בסיוע הסתדרות העובדים הלאומית את תנועת הנוער בית"ר עם הנוער הלאומי בית"ר. שמחי נשוי ואב לארבעה, מתגורר במושב גבעת יערים. סרוגים משפיעים: יואב שמחי, באתר ערוץ 7, 23 ביוני 2022 יו"ר ההסתדרות הלאומית יואב שמחי: "בנט נכשל", סרטון בערוץ "חדשות כיפה", באתר יוטיוב (אורך: 15:10) שי ניב, ‏החיים הטובים: 63 אלף ש' בחודש ופאג'רו ליואב שמחי, באתר גלובס, 12 ביולי 2010 טלי חרותי-סובר, הסתדרות העובדים הלאומית מציגה: מאגר משרות סודי לכלל הציבור, באתר הארץ, 21 במרץ 2021 מרב מיכאלי סופגת אש: "מתנשאת ובזויה, יהירה ואטומה", באתר אייס, 16 ביוני 2022 דבר היו"ר, באתר הסתדרות העובדים הלאומית סרוגים משפיעים: יואב שמחי, באתר ערוץ 7, 23 ביוני 2022 דברי יואב שמחי בראיון בוועידת ירושלים בניו יורק, 22 במאי 2022 חיים ביאור, מהפך בהסתדרות הלאומית: האופוזיציה בראשות יואב שמחי זכתה לרוב, באתר TheMarker‏, 23 בפברואר 2007 שי ניב, ‏בינתיים בהסתדרות הלאומית: יואב שמחי משמש כיו"ר 10 שנים, באתר גלובס, 5 בפברואר 2017 יואב שמחי נבחר לכהן כיו"ר ההסתדרות הלאומית לקדנציה שניה - ליכודניק, באתר ליכודניק, ‏3 באוגוסט 2014 סוניה גורודיסקי, ההסתדרות הלאומית: היו"ר יואב שמחי נבחר לכהונה נוספת, באתר ישראל היום, 15 בספטמבר 2022 שי ניב, ‏משרד הבריאות מזהיר מפני פשיטת רגל של קופות החולים, באתר גלובס, 1 באוקטובר 2013
הבוקר שאחרי (סדרת טלוויזיה)

הבוקר שאחרי (באנגלית: Rude Awakening) הייתה קומדיית מצבים אמריקאית שנוצרה על ידי קלאודיה לונו, בכיכובה של שרילין פן. הסדרה שודרה בשואוטיים במשך שלוש עונות בין השנים 1998 ל-2001 וכללה 55 פרקים בני 22 דקות כל אחד. מחלקת התאורה של הסדרה הייתה מועמדת לפרס אמי ב-1999. כמו כן הסדרה הייתה מועמדת לפרס אמי במחלקת איפור ועיצוב השיער ב-2000. הבוקר שאחרי מספרת את סיפורה של בילי פרנק (שרילין פן), שחקנית אופרת סבון מצליחה לשעבר וכיום אלכוהוליסטית שאינה עובדת. היא מנסה להתפכח ולהפוך לסופרת אבל ממשיכה להיאבק בהרגלים הרסניים. הסדרה עסקה בעיקר ביחסיה עם השכן שלה לבניין, שגם הוא אלכוהוליסט, דייב פארלי (ג'ונתן פאנר) וכן עם אמה השתלטנית טרודי (לין רדגרייב). בנוסף משתתפים בסדרה חברים אחרים באלכוהוליסטים אנונימיים. הסדרה נהגה לתאר סצינות רוויות אלכוהול, סמים וסקס, וירדה משידור עקב רייטינג נמוך. הסדרה נוצרה על ידי קלאודיה לונו (אנ') על בסיס סיפורה האישי. שרילין פן בתור בילי פרנק לין רדגרייב בתור טרודי פרנק, אמה שלבילי ג'ונתן פנר בתור דייב פארלי, השכן של בילי ריין פריור בתור ג'קי גרסיה (עונות 1–2) רוג'ר אי מוסלי בתפקיד מילטון "מילט" ג'ונסון (עונה 2) מריו ואן פיבלס בתפקיד מרקוס אדמס (עונה 3) פול בן ויקטור בתור קרל קורין בוהרר בתור טיש פרנק טיילור דאייני בתור מורין דן פינרטי בתור ג'ו הברמן טום גאלופ בתפקיד ג'רי פרנק ג'ייסון גראי בתפקיד צ'אד ריצ'רד לואיס בתור הארב שוורץ מארק לונוב בתור מקס פרנק אנה מרצדס בתור אנטוניה המשרתת בוורלי ד'אנג'לו בתור סידני 'סיד' גיבסון (עונה 2) טים קארי בתור מרטין קריספ (עונות 2–3) ג'ק פלוטניק בתור קלארק (עונות 2–3) רוג'ר דלטרי בתפקיד נובי קלג (עונה 2) ג'ורג' קאט בתור זאק (עונה 2) אליזבת לאקי בתור ראקל (עונה 3) סאלי ריצ'רדסון בתור ננסי אדמס (עונה 3) ג'ני רוברטסון בתור היילי (עונה 3) קארן בלק בתור קריסטל גרסיה ג'ניפר קולידג' בתור סו לאנה פרייה בתור האחות לורנה רון גלאס בתור אביו של מרקוס סי-סי-אייץ' פאונדר בתור טרייסי בוורלי ד'אנג'לו בתור סידני גיבסון ג'ייסון בייטמן בתור ראיין טיילור דאייני בתור מורין טים קארי בתור מרטין קריספ רוג'ר דלטרי בתור נובי קלג מרטין לואיס בתור נייג'ל מישל פיליפס בתור ויויאן אלן יאנג בתור כומר "הבוקר שאחרי", במסד הנתונים הקולנועיים IMDb (באנגלית) "הבוקר שאחרי", באתר Rotten Tomatoes (באנגלית) "הבוקר שאחרי", במסד הנתונים הקולנועיים KinoPoisk (ברוסית) סביבה לא תומכת, באתר הארץ, 26 בפברואר 2023 Rude Awakening, Television Academy (באנגלית) 10 סדרות נשכחות שאתם חייבים להיזכר בהן, באתר ‏מאקו‏, 6 באוקטובר 2017 Howard Rosenberg, First Step: Admitting It's Funny, Los Angeles Times, ‏25 ביוני 1999 (באנגלית)
דייל (פירושונים)

האם התכוונתם ל... דייל – סוג של מקצוע קרחון דייל – קרחון אנטארקטיקה אישים: ג'יימס באדג' דייל – שחקן אמריקאי דיק דייל – גיטריסט אמריקאי הנרי דייל – פרמקולוג אנגלי ריצ'רד דייל – אדמירל אמריקאי דיל דיילי